text: ম্যাক ওএস (; পূর্বে  এবং পরবর্তীতে ) অ্যাপল নির্মিত গ্রাফিক্যাল  অপারেটিং সিস্টেমের একটি ধারা। এটি ম্যাক কম্পিউটার পরিবারের প্রাথমিক অপারেটিং সিস্টেম। ল্যাপটপ, ডেস্কটপ, এবং হোম কম্পিউটার বাজারে ব্যবহারের পরিমাণের দিক থেকে  মাইক্রোসফট উইন্ডোজের পরেই এর অবস্থান।
  
  ম্যাক ওএস ম্যাকিন্টশ অপারেটিং সিস্টেমের দ্বিতীয় প্রধান সিরিজ। প্রথম সিরিজটি "ক্লাসিক" ম্যাক ওএস নামে পরিচিত, ১৯৮৪ সালে প্রকাশিত এ সিরিজের শেষ সংস্করণ প্রকাশিত হয় ১৯৯৯ সালে। প্রথম ডেস্কটপ সংস্করণ, ম্যাক ওএস এক্স ১০.০, প্রকাশিত হয় মার্চ ২০০১ সালে। এরপর থেকে ওএস এক্স ১০.৮ মাউন্টেন লায়ন পর্যন্ত নামে অ্যাপল তাদের সংস্করণগুলোর নাম বড় প্রজাতির বিড়ালের নামে রাখতে থাকে। ওএস এক্স ১০.৯ মাভারিক্স থেকে, ক্যালিফোর্নিয়ার বিভিন্ন স্থানের নামে নামগুলো রাখা হয়।  ২০১২ সালে অ্যাপল সংক্ষিপ্ত করে নাম করে ওএস এক্স, ২০১৬ সালে আবার সে নাম পরিবর্তন করে রাখে ম্যাক ওএস, যেমনটা তাদের অন্য অপারেটিং সিস্টেমগুলোর নাম রাখা হয়: আইওএস, টিভিওএস, ওয়াচওএস। সর্বশেষ ম্যাক ওএস সংস্করণ ম্যাক ওএস কাটালিনা, অক্টোবর ২০১৯ সালে মুক্তি পায়।
  
  ম্যাকওএস ১১ (২০২০) থেকে পরবর্তী সংস্করণগুলো ৬৪-বিট ইনটেল এবং ৬৪-বিট এআরএম প্রসেসর উভয়কেই সমর্থন করে যাবে, যেখানে এআরএম ইতোমধ্যেই আইওএস, ওয়াচওএস, এবং টিভিওএস চালিত যন্ত্রসমূহে ব্যবহৃত হচ্ছে।
  
  ইতিহাস
  অ্যাপলের বর্তমান ম্যাক অপারেটিং সিস্টেমের নাম ২০১২ সাল পর্যন্ত ছিলো ম্যাক ওএস এক্স এবং ২০১৬ পর্যন্ত ওএস এক্স। কোম্পানির তথাকথিত ক্লাসিক ম্যাকওএসকে প্রতিস্থাপন করতে এ অপারেটিং সিস্টেম নির্মান করা হয় এবং প্রথম ১৯৯৯ সালে ম্যাক ওএস এক্স সার্ভার ১.০ হিশেবে প্রথম প্রকাশিত হয়, এবং ২০০১ সালের মার্চে সবার জন্য ম্যাক ওএস এক্স ১০.০ হিশেবে বিস্তৃত ডেস্কটপ সংস্করণ প্রকাশিত হয়।
  
  স্থাপত্য
  
  সফটওয়্যার সমর্থন
  
  অ্যাপল ম্যাকওএসের জন্য নেটিভ অ্যাপলিকেশন নির্মানের জন্য ডেভেলপারদের দুটো আলাদা এপিআই প্রদান করে: কোকোয়া ও কার্বন। কোকোয়া ওপেনস্টেপের এপিআই থেকে ইনহেরিটকৃত এপিআইসমূহের উত্তরসূরি, যার সাথে পুরোনো ম্যাকওএসের কোন সম্পর্ক নেই, যেখানে কার্বন পুরোনো ম্যাক ওএস এপিআইয়ের অ্যাডাপশান। এ অ্যাডাপশন উন্নয়নকারীদের খুব বেশি পরিবর্তন ছাড়াই তাদের আগের সফটওয়্যার নতুন ম্যাকওএসে চালানোর সুবিধা দেয়।
  
  ১৯৯৩ সালে নেক্সট কম্পিউটার এবং সান মাইক্রোসিস্টেমসের সম্মিলিত প্রচেষ্টায় নির্মিত হয়। আর এ ঐতিহ্যের প্রমাণস্বরূপ ফ্রেমওয়ার্কের সব জায়গায় 'এনএস' প্রিফিক্সের দেখা মিলে। সেপ্টেম্বর ১৯৯৪ সালে প্রকাশ হওয়া প্রাতিষ্ঠানিক ওপেনস্টেপ এপিআই ছিলো ফাউন্ডেশন ও অ্যাপলিকেশনকিটকে আলাদা করা এবং 'এনএস' প্রিফিক্স ব্যবহার করা প্রথম সংস্করণ।  আগে বেশীরভাগ কোকোয়া প্রোগ্রামই লেখা হতো অবজেক্টিভ সি বা বিকল্প হিশেবে জাভাতে। কিন্তু ১১ জুলাই ২০০৫-এ অ্যাপল ঘোষণা দিলো যে "ম্যাক ওএস এক্স ১০.৪-এর পরের সংস্করণ থেকে কোকোয়াতে যুক্ত সুবিধাসমূহ কোকোয়া-জাভা প্রোগ্রামিং ইন্টারফেসে আর যুক্ত হবে না।" ম্যাকওএসও জাভা প্ল্যাটফর্মকে "প্রেফার্ড সফটওয়্যার প্যাকেজ" হিশেবে সমর্থন করতো, যেটা এ প্ল্যাটফর্ম ব্যবহার করে নির্মিত সফটওয়্যারকে ক্রস-প্ল্যাটফর্ম হওয়ার সাথে সাথে নেটিভ কোকোয়া ইন্টারফেসের মত অনুভূতি দিতো এর সুইং লুক। ২০১৪ সাল থেকে অ্যাপল সফটওয়্যার নির্মানের জন্য প্রেফার্ড ল্যাঙ্গুয়েজ হিশেবে তাদের নতুন প্রোগ্রামিং ভাষা সুইফটের প্রচারণা শুরু করলো।
  
  অ্যাপলের মূল পরিকল্পনা ছিলো সব ডেভেলপারদের তাদের সফটওয়্যার কোকোয়া এপিআইতে লিখতে বাধ্য করা। এ পরিকল্পনা ডেভেলপারদের মধ্যে তীব্র সমালোচনার সৃষ্টি করে এবং তারা পুনলিখনের বদলে এ প্ল্যাটফর্মকেই বাদ দেয়ার কথা বলে, আর অ্যাপল তাদের সিদ্ধান্ত থেকে সরে আসে।  ম্যাকওএস ৯ থেকে ম্যাকওএস ১০ বা এক্সে মসৃন স্থানান্তর নিশ্চিত করতেই কার্বন এপিআই তৈরী করেছিলো। কার্বনে লেখা সফটওয়্যার প্রথমে পুরোনো ম্যাক ওএস এবং নতুন ম্যাক ওএস এক্স দুটোতেই নেটিভভাবে চলছিলো, তবে যতই ম্যাক ওএস এক্স উন্নত হচ্ছিলো, এটি ক্রমশ কঠিন হতে হতে অসম্ভবে পরিণত হলো।  অ্যাপল লেপার্ড থেকে শুরু করে কার্বনের উন্নয়ন আরও সঙ্কুচিত করে ফেলে, এবং ঘোষণা দেয় যে ৬৪-বিটে কার্বন অ্যাপলিকেশন চলবে না।  কয়েকটি ম্যাকওএস অ্যাপলিকেশন এরপরও কার্বন ব্যবহার করা চালিয়ে গেলো, যাদের বেশীরভাগই ছিলো পুরোনো ম্যাকওএসের অ্যাপলিকেশন, যাদের জন্য এ হালনাগাদ ছিলো ব্যয়বহুল, অপ্রয়োজনীয় ও কষ্টসাধ্য, যার মধ্যে অফিস ২০১৬ সংস্করণ পর্যন্ত মাইক্রোসফট অফিস এবং সিএস৫ পর্যন্ত ফটোশপও ছিলো। 
  
  ম্যাকওএস যেহেতু একটি পোসিক্স কম্প্লায়েন্ট সিস্টেম, অন্যান্য ইউনিক্স-সদৃশ সিস্টেমের জন্য উন্নয়ন করা প্যাকেজসমূহ পুনরায় কম্পাইল করে এখানে চালানো সম্ভব, যেখানে লিনাক্স প্যাকেজ এবং অনেক বৈজ্ঞানিক সফটওয়্যারও রয়েছে। হোমব্রিউ, ফিংক, ম্যাকপোর্টস, pkgsrc-এর মত কিছু তৃতীয় পক্ষের প্রকল্প এরকম পূর্ব থেকে কম্পাইল করা কিছু প্যাকেজ সরবরাহ করে। অ্যাপল এবং অন্যান্যরা এক্স উইন্ডো সিস্টেম গ্রাফিক্যাল ইন্টারফেসের এমন কিছু সংস্করণ সরবরাহ করেছে, যাতে এ অ্যাপলিকেশনগুলো প্রায় ম্যাকের সফটওয়্যারের মত লুক এন্ড ফিলসহ ম্যাকওএসে চলতে পারবে।  বর্তমানে অ্যাপল এর জন্য এক্সকোয়ার্টজ প্রকল্প ও পূর্বে এক্স১১.এপ প্রকল্পপরিগ্রহণ করেছিলো। 
  
  যেকোন উৎস এবং যেকোন পদ্ধতি ব্যবহার করে ব্যবহারকারীরা সফটওয়্যার ইন্সটল করতে পারে, যার মধ্যে অনলাইন থেকে ডাউনলোড বা ম্যাক অ্যাপ স্টোর ব্যবহারের সুবিধাও রয়েছে। অ্যাপ স্টোর থেকে ডাউনলোড করা অ্যাপলিকেশন আলাদা স্যান্ডবক্সে চলে, যেখানে এ অ্যাপলিকেশনগুলো তাদের কোর অপারেটিং সিস্টেম ও এর সুবিধাসমূহে কোন পরিবর্তন করতে পারে না। যেটা ব্যবহারকারীদের এ বিশ্বাসটুকু দেয় যে, তাদের ইন্সটল করা কোন প্যাকেজ তাদের অপারেটিং সিস্টেম ব্রেক করবে না। কিন্তু এর সাথে অসুবিধা হয়ে আসে স্টোরে এ স্যান্ডবক্সের কারণে প্রফেশনাল অ্যাপলিকেশনের অভাব।  কোড সাইনিংবিহীন অ্যাপলিকেশনসমূহ ব্যবহারকারী অ্যাডমিনেস্ট্রেটর অ্যাকাউন্ট ছাড়া ইন্সটল করতে পারবে না। 
  
  অ্যাপল ম্যাকওএস অ্যাপলিকেশন নির্মান করে, যার কিছু বিনামূল্যের আর কিছু আলাদা করে বিক্রি হয়। এর মধ্যে আছে আইওয়ার্ক, ফাইনাল কাট প্রো, লজিক প্রো, আইলাইফ এবং ডাটাবেস অ্যাপলিকেশন ফাইলমেকার। অ্যাপল ছাড়াও আরও অনেক কোম্পানি ও স্বাধীন উন্নয়নকারীরা ম্যাকের জন্য অ্যাপলিকেশন নির্মান ও উন্নয়ন করে।
  
  ২০১৮ সালে আইওএস অ্যাপলিকেশন ম্যাকে পোর্টের জন্য অ্যাপল মারজিপান নামে নতুন একটি অ্যাপলিকেশন লেয়ারের সূচনা করে।  ম্যাকওএস মোহাভে এমন চারটি তাদের নিজস্ব অ্যাপলিকেশনের পোর্ট সহ আসে, যার মধ্যে আছে হোম, ও নিউজ, একইসাথে জানানো হয় যে ২০১৯ সাল থেকে তৃতীয় পক্ষের সফটওয়্যার নির্মাতাদের জন্যও এ এপিআই উন্মুক্ত করে দেয়া হবে।
  
  সমর্থিত হার্ডওয়্যার
  
  পাওয়ারপিসি থেকে ইনটেল
  ২০০২ সালের এপ্রিলে, ইউইক একটা গুঞ্জনের সূচনা করে যে ম্যাক ওএস এক্স মার্কলার কোডনামে নতুন একটা সংস্করণ আনতে যাচ্ছে, যেটা ইনটেল এক্স৮৬ প্রসেসরে চলবে। এর পেছনে ধারণাটি ছিলো যে পাওয়ারপিসি অগ্রগতি নিয়ে অ্যাপলের অসন্তোষই বিকল্প একটা প্ল্যাটফর্মে তারা ম্যাক ওএস এক্স চালাবে।
  
  ইনটেল থেকে এআরএম 
  ২০১৪ সাল থেকেই অ্যাপল এআরএমভিত্তিক ম্যাক বাজারে আনবে, এমন কথা ছড়াতে লাগলো।  ২০২০ সালে একের পর এক প্রতিবেদনে যখন এ কোম্পানির নিজস্ব মালিকানাধীন প্রসেসরে স্থানান্তরের ঘোষণার সম্ভাবনার কথা আসতে থাকলো, এ গুঞ্জন ক্রমশই বড় হতে লাগলো।
  
  অবশেষে ২২ জুন ২০২০ সালের ডব্লিউডব্লিউডিসি ২০২০-এ অ্যাপল প্রাতিষ্ঠানিকভাবে ঘোষণা দিলো যে এখন থেকে তারা নিজস্ব ডিজাইনকৃত অ্যাপল সিলিকন প্রসেসর ব্যবহার করবে, এবং দুইবছরের মধ্যে তারা তাদের এ স্থানান্তর প্রক্রিয়া শেষ করবে।  এবং ম্যাকওএস বিগ স্যরই হবে এআরএমসমর্থিত প্রথম ম্যাকওএস সংস্করণ।
  
  বৈশিষ্ট্য
  
  অ্যাকুয়া ব্যবহারকারী ইন্টারফেস 
  পুরোনো ম্যাকওএসের সাথে নতুন ম্যাক ওএস এক্সের মূল তফাতের জায়গা ছিলো নতুন ম্যাক ওএস এক্সের প্রথম সংস্করণের সাথে আসা জলের আদলে তৈরী অ্যাকুয়া গ্রাফিক্যাল ব্যবহারকারী ইন্টারফেস। প্রত্যাকটি উইন্ডো এলিমেন্ট, লেখা, গ্রাফিক অথবা উইজেট স্থানিক অ্যান্টি-আলিয়াজিং প্রযুক্তি ব্যবহার করে স্ক্রিনে আঁকা হয়।  মূল ড্রয়িং ইঞ্জিনে অনেক বছর পুরোনো একটা প্রযুক্তি কালারসিঙ্ক সংযুক্ত করা হয়, যেটা প্রফেশনালদের জন্য ছাপানো ও মাল্টিমিডিয়াতে সাদৃশ্য রঙ প্রদান করে।  সাথে সাথে বিভিন্ন বস্তুর গভীরতা সম্পর্কে ধারণা দিতে ছায়াও যুক্ত করা হয়। প্রথম আইম্যাকের অনুকরণে মৃদু কিনারা, পরিচ্ছন্ন রঙ ও পিনস্ট্রিপ পূর্বের প্লাটিনাম ইন্টারফেসের উপর নতুন টেক্সটার ও কালার যুক্ত করেছে।  সিরাকুজার মতে, নতুন এ অ্যাকুয়া ইন্টারফেস একগাদা ইটের মত এসে আঘাত করেছে। 
  
  মূল অ্যাপল হিউম্যান ইন্টারফেস গ্রুপের প্রতিষ্ঠাতা ব্রুস টোগনাজিনির মতে ম্যাক ওএস এক্স ১০.০-এর নতুন এ অ্যাকুয়া ইন্টারফেস ব্যবহারযোগ্যতা বিবেচনায় আগের ম্যাকওএস ইন্টারফেসের তুলনায় অ্যাপলের এগুনো নয়, বরং যেন পিছুহাঁটা।  তৃতীয় পক্ষের ডেভেলপাররা অ্যাপলের নতুন এ স্কিন তাদের কাস্টমাইজযোগ্য অ্যাপলিকেশন ও অপারেটিং সিস্টেমের অনুসরন করা শুরু করলো। অ্যাপল এসব ইন্টারফেস তাদের স্বত্বাধিকার ডিজাইন থেকে অনুপ্রাণিত বলে এদের অনেকের বিরুদ্ধে আইনি ব্যবস্থা নেওয়ার হুমকিও দেয়। 
  
  অ্যাপল ম্যাকওএসের ধরণ ও চেহারা সময় সময় পালটাতে লাগলো, বিশেষ করে উইন্ডো আর মেনুবারের। ২০১২ থেকে অ্যাপল উচ্চ রেজ্যুলেশনের কিছু রেটিনা ডিসপ্লের ম্যাক মডেল বিক্রি করা শুরু করলো, আর এ সময় ম্যাকওএস ও এর এপিআই রেজ্যুলেশন স্বকীয় উন্নয়নের জন্য বেশ প্রশংসিত হয় এবং অনেক পর্যালোচকদের মত অ্যাপলের এ সমর্থন এর প্রতিযোগী উইন্ডোজ থেকে অনেক উন্নত। 
  
  ম্যাকওএসের জন্য অ্যাপলের প্রকাশ করা এ হিউমেন ইন্টারফেস গাইডলাইন অনেকগুলো অ্যাপলিকেশন অনুসরণ করে, যার ফলে সবগুলো অ্যাপলিকেশনেরই একটা সামঞ্জস্যপূর্ণ ব্যবহারকারী ইন্টারফেস ও কীবোর্ড শর্টকাটের দেখা মিলে।  সাথে সাথে অ্যাপলিকেশনসমূহের জন্য নতুন পরিষেবাসমূহ যুক্ত করা হয়, যেমন বানান ও ব্যকরণ পরীক্ষক, বিশেষ চিহ্নের প্যালেট, রঙ নির্বাচক, লীপি নির্বাচক ও অভিধান; আর এ বৈশ্বিক সুবিধাসমূহ সবগুলো কোকোয়া অ্যাপলিকেশনেই রয়েছে, যেটা ব্যবহারকারীকে একটা সামঞ্জস্যপূর্ণ অভিজ্ঞতা দেয়।
  
  বহুভাষা সমর্থন 
  ইন্সটলেশনের সময় ম্যাকওএস ব্যবহারকারীদের ৩৯টা ভাষা থেকে একটি নির্বাচনের সুযোগ দেয়, আর নির্বাচিত ভাষাটি পুরো অপারেটিং সিস্টেম জুড়ে ব্যবহৃত হয়। এ সিস্টেম ভাষাকে পরিবর্তন না করেই, ব্যবহারকারী কয়েক ডজন স্ক্রিপ্ট থেকে যেকোন একটি ইনপুট পদ্ধতি পছন্দ করে নিতে পারে, যার মধ্যে বাংলা লেখার স্ক্রিপ্ট প্রভাতও রয়েছে  ।
  
  হালনাগাদ পদ্ধতি
  সফটওয়্যার হালনাগাদ পদ্ধতি কিংবা softwareupdate কমান্ড লাইন ইউটিলিটি ব্যবহার করে ম্যাকওএস হালনাগাদ করা যায়। ওএসএক্স ১০.৮ মাউন্টেন লায়ন পর্যন্ত আলাদা একটি সফটওয়্যার  এ কাজটি করতো, মাউন্টেনলায়ন থেকে যেটা ম্যাক অ্যাপ স্টোর অ্যাপলিকেশনের অন্তর্ভুক্ত করে ফেলা হয়, তবে মূল কার্যক্রম এবং পদ্ধতি তখনও অপরিবর্তিত থাকে। ম্যাকওএস ১০.১৪ মোহাভে থেকে এটাকে আবার সিস্টেম আপডেট প্রেফারেন্সে প্যানে সরিয়ে আনা হয়।
  
  গ্রহণযোগ্যতা
  
  ব্যবহারকারী শেয়ার 
  ২০২০-এর জুন মাস মোতাবেক ম্যাকওসের ব্যবহারকারী শেয়ার ৮.৩৫%, এবং শুধুমাত্র ডেস্কটপ ব্যবহারকারী হিশেবে সে শেয়ার গিয়ে দাঁড়ায় ১৭.৭%-এ। যেখানে সবচেয়ে বেশি ব্যবহৃত ম্যাকওএস সংস্করণ ম্যাকওএস ১০.১৫।
  
  ম্যালওয়্যার ও স্পাইওয়্যার
  ম্যাকওএস যদিও ম্যালওয়্যার দ্ধারা আক্রান্ত হওয়া সম্ভব, তবে  অ্যাপলের ম্যালওয়্যার সনাক্তকরণ ও ফাইল অন্তরীণ সুবিধা এমনভাবে ডিজাইন করা হয়েছে যে তার সম্ভাবনা খুবই কম। বহুল পরিচিত ম্যালওয়্যারগুলো খোলাই সম্ভব না। ২০১৬ সালে ম্যাকওএ ব্যবহারকারীরা র্যান্সমওয়্যারের স্বীকারও হয়। লামাদাই, অ্যাপেটাইট, কয়েন থিফের মত বেশ কিছু ম্যকওএস ভাইরাসের দেখাও মিলে ২০১৫ এর দিকে।
  
  প্রচারণা
  যন্ত্র কোম্পানি হিশেবে অ্যাপল ম্যাকওএস সমস্ত প্রচারণা করেছে মূলত ম্যাকের বিক্রি বাড়ানোর জন্য। ম্যাকওএসের বেশীরভাগ প্রচারণার বিষয় ছিলো এর মিডিয়া নিয়ন্ত্রনের দক্ষতা ও অন্যান্য অ্যাপলিকেশনের প্রচারণা, আর উইন্ডোজ ভিস্তা আসার পর তার সাথে ম্যাকের তুলনা করেও কিছু প্রচারণা করা হয়েছে।
  
  তথ্যসূত্র
  
  বহিঃসংযোগ 
   ম্যাক ওএস – অফিশিয়াল সাইট
   ম্যাক ১০১ – অ্যাপলের ম্যাক ওএস নির্দেশিকা।
  
  বিষয়শ্রেণী:অপারেটিং সিস্টেম
  বিষয়শ্রেণী:অ্যাপল ইনকর্পোরেটেডের সফটওয়্যার
  বিষয়শ্রেণী:ম্যাকওএস
title: ম্যাক ওএস